367 Tristicia

Est aliqua tristicia ex peccatorum consideracione, aliqua ex proximorum compassione, aliqua ex patrie dilacione.

De prima, Baruch 2[:18]: *Anima quæ tristis est super magnitudine* milicie sue*, et incedit curva* etc. Hanc habuit Psalmista [37:7] cum diceret, *Miser factus sum et curvatus usque in finem; tota die contristatus* dolor.

De secunda, Rom. 9[:2]: *Tristitia mihi est magna, et continuus dolor*. Item, Jer. [8: 21]: <super> *Super contritione filiæ populi mei contritus sum*, etc. Sed heu quia pauci hodie habent contritionem, habent vnde Psal. [68:21]: *Sustinui qui simul contristaretur, et non fuit*; qui adinveni.

De tercia tristicia, dicitur in Psal. [41:11-12]: *Dicunt mihi per singulos dies: Ubi est Deus tuus*? et sequitur, *Quare tristis es, anima mea*? Quelibet istarum tristiciarum aliquid operatur in nobis. Nam prima operatur medelam punicionis. Secunda solitudine fraterne salutis. Tercia vehemencia amoris.

De prima, 2 Cor. 7[:10]: *Quæ enim secundum Deum tristitia est, pœnitentiam in salutem [stabilem] operatur*. Quia secundum Ysidorum,[[1]](#endnote-1) penitencia est quedam punitentia, vindicta puniens in se quod dolet commisisse.

De secunda tristicia, 2 Cor. 7[:11]: *Ecce enim secundum Deum* hoc ipsum *contristari vos, quantam in vobis operatur sollicitudinem.* Et secundo Cor. 11[:28]: *Praeter illa quae extrinsecus [sunt], instantia mea quotidiana*, et *sollicitudo* /f.114vb/ *omnium ecclesiarum*.

De tercia, Psal. [41:2, 6]: *Quemadmodum desiderat cervus ad fontes aquarum*, et sequitur, *Quare tristis es, anima mea*? Et Ysai. 26[:8]: *Nomen tuum et memoriale [tuum] in desiderio animæ*.

1. Isidore, *Etymologiae* 6.19.71 (PL 82:258): Poenitentia appellata, quasi punitentia, eo quod ipse homo in se puniat poenitendo quod male admisit. [↑](#endnote-ref-1)